25. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 496 της 10/15 Ιουλ. 1976 (ΦΕΚ Α΄ 179) Περί συστάσεως θέσεως υπαλλήλου επί συμβάσει ιδιωτικού δικαίου αορίστου χρόνου παρά τω Ε.Μ. Πολυτεχνείω. Άρθρον μόνον.-1.Συνιστάται παρά τω Ε.Μ. Πολυτεχνείω, δια τας ανάγκας του παρ’ αυτώ υφισταμένου Γραφείου Δημοσίων Σχέσεων, και εις βάρος της ιδιαιτέρας περιουσίας αυτού μία θέσις υπαλλήλου, επί συμβάσει Ιδιωτικού Δικαίου αορίστου χρόνου, διεπομένη υπό των διατάξεων των Ν.Δ. 385/1969 και 1198/1972. 2.Ως ειδικά τυπικά προσόντα διορισμού εις την ανωτέρω θέσιν ορίζονται απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως, αρτία γνώσις μιας τουλάχιστον των γλωσσών Αγγλικής ή Γαλλικής ή Γερμανικής ή Ιταλικής, δεόντως αποδεικνυομένη και δημοσιογραφική εμπειρία. 